  Виталий Пронин Туннэ шаерысьтымы Эшъяськон юртлы вить ар тырме. Таин валче Эшъяськон юртлэсь коллективзэ ӟечкыланы вуылоз Александр Волков, шаерысьтымы пӧртэм выжы калыкъёслэн огазеяськонъёссылэн кивалтӥсьёссы.Сӥё-дано ужрадын устоосыз тыршисьёс данъямын. Кылсярысь, Удмурт Республикаысь Правительстволэн грамотаосыныз пусъемын юртлэн кивалтӥсез Алексей Шуклин, солэн воштӥсез Татьяна Фёдорова но калыккуспо но фин-угор эшъяськонъя отделысь специалист Елена Келарева.Татьяна Фёдорова верамъя, Эшъяськон юртын пӧртэм выжы калыкъёслэн 33 огазеяськонзы тырше.- Азьланяз та лыдпус йылоз, дыр. Кылсярысь, шаерамы ужа мордваослэн «Умарина» огазеяськонзы. Но табере соослэн егитъёссылэн нимаз огазеяськон кылдытэмзы потэ. Эшъяськон юрт туж трос конференциос, котырес ӝӧкъёс, праздникъёс ортчытъя. Коньывуон толэзе чакласьком радъяны фин-угор калыкъёслэсь нуналъёссэс. Туэ куинетӥзэ ортчоз ини «Палэзян» калыккуспо фестиваль. Удмуртие вуозы Венгриысь, Эстониысь, Финляндиысь трос куноос. Татын ик нылпи моноспектакльзы возьматоз калыккуспо фестивальёслэн лауреатсы Ольга Александрова. Коныьвуон толэзльлэн куинетӥ арняяз Ярын ортчоз «Бесерман крезь» фестиваль. Озьы ми араз 300-лэсь уно пумиськонъёс, семинаръёс, праздникъёс дасяськом, - шуиз Татьяна Петровна.Галина Семёнова Теги: Эшъяськонюрт юбилей  